Wanneer die Kaapse buurmanne, die Ikeys en die Maties, mekaar op die rugbyveld pak is daar tradisioneel soos in hulle intervarsities vir 80 minute geen genade nie en word alles in die stryd gewerp om die ander span te uitoorlê.
Die Maties bevind hulle in die eerste plek op die punteleer, terwyl die Ikeys in die vyfde plek is. Maar Maandag se wedstryd wat op die berugte Green Mile, bekend vir sy winderige toestande, beslis word, sal dalk die guns in Ikeys se guns swaai.
Die Maties het sedert hulle in die openingswedstryd van die toernooi teen die Tukkies in Pretoria vasgeval het, nog nie weer verloor nie. Dit maak van die Maties ’n gevaarlike span met selfvertroue, wat boonop ook oor baie momentum beskik.